Algirdas Vapšys

Algirdas Vapšys (1933 m. lapkričio 30 d. Salake, Zarasų apskrityje – 2021 m. rugsėjo 17 d. Vilniuje)Mirė buvęs ministras Algirdas Vapšys lrytas.lt MELC. Algirdas Vapšys. Visuotinė lietuvių enciklopedija. 2008-12-22. Nuoroda tikrinta 2021-09-20. – inžinierius statybininkas, sovietinės ir nepriklausomos Lietuvos visuomenės bei politikos veikėjas.

 Biografija 
1952 m. baigė Salako vidurinę mokyklą, 1957 m. – Kauno politechnikos instituto Hidrotechnikos fakulteto Kelių inžinieriaus specialybę.

1958–1965 m. dirbo Vilniaus statybos treste. 1966–1975 m. Vilniaus pirmajame statybos treste (1966–1967 m. ir 1972–1975 m. valdytojas, 1967–1972 m. vyriausiasis inžinierius). Nuo 1961 m. SSKP narys. 1979 m. stažavosi Maskvoje. 1975–1980 m. statybos ir montavomo tresto „Vilniaus statyba“ vyriausiasis inžinierius. 1980–1990 m. LSSR statybos ministro pavaduotojas.

1990–1992 m. statybos ir urbanistikos ministro pavaduotojas. 1992–1994 m. statybos ir urbanistikos ministras. 1994–2001 m. dirbo konsultacinėje firmoje. 2001–2006 m. ministro pirmininko Algirdo Brazausko patarėjas investicijos klausimais. 2000–2006 m. Valdovų rūmų paramos fondo valdybos narys, 2006–2010 m. pirmininkas.

1989 m. suteiktas docento vardas (1993 m. nostrifikuotas). 1997 m. išrinktas Lietuvos statybos inžinierių sąjungos pirmininku, 2001 m. perrinktas antrai kadencijai.

Žmona Eugenija, dukros Ingrida, Gintarė, Živilė.IN MEMORIAM ALGIRDAS VAPŠYS. Zarasuose.lt. Nuoroda tikrinta 2023-01-19.

 Įvertinimas 
 1983 m. SSRS valstybinė premija (su kitais);
 1975 m. Lietuvos SSR nusipelnęs inžinierius;
 2002 m. Gedimino technikos universiteto garbės narys;
 2004 m. ordino „Už nuopelnus Lietuvai“ Riterio kryžius;
 2005 m. Garbės ženklu „Už nuopelnus Salako kraštui“

 Šaltiniai 

Kategorija:Lietuvos inžinieriai statybininkai
Kategorija:Lietuvos statybos ir urbanistikos ministrai
Kategorija:Lietuvos TSR viceministrai